| **Džo Rozentalisangl. *Joe Rosenthal*** |
| --- |
|  |
| Rozentalis 1990 m. |
| Gimė | 1911 m. spalio 9 d.Vašingtonas, JAV |
| Mirė | 2006 m. rugpjūčio 20 d. (94 metai)Novatas, Kalifornija, JAV |
|  |
| Veikla | fotografas, reporteris |
|  |
| Žinomas (-a) už | nuotrauka „Vėliavos kėlimas virš Ivo Džimos" |
|  |
|  **Vikiteka** | Joe Rosenthal |

**Džozefas Džonas Rozentalis** (angl. *Joseph John Rosenthal*; 1911 m. spalio 9 d. – 2006 m. rugpjūčio 20 d.) – JAV fotografas, kuris pelnė Pulicerio premiją už savo ikonišką Antrojo pasaulinio karo nuotrauką „Vėliavos kėlimas virš Ivo Džimos", darytą Ivo Džimos mūšio metu. Jo nuotrauka tapo viena žymiausių karo nuotraukų.

Biografija
----------

„Vėliavos kėlimas virš Ivo Džimos", Džo Rozentalio nuotrauka.
Gimė 1911 m. spalio 9 d. Vašingtone. Jo tėvai buvo Rusijos žydų kilmės imigrantai; tačiau jis jaunystėje atsivertė į katalikybę. Pomėgis fotografuoti atsirado Didžiosios Depresijos metais jam gyvenant San Fransiske (Kalifornija), kur jis gyveno su savo broliu beieškodamas darbo. 1932 m. jis tapo laikraščio „San Francisco News" reporteriu ir fotografu. Baigė San Fransisko universitetą.

JAV armija Rozentalį pripažino netinkamu tapti karo fotografu dėl jo prasto regėjimo, todėl jis tapo vienu iš „Associated Press" (AP) darbuotojų ir kartu su JAV jūrų pėstininkų korpusu dalyvavo karo Ramiajame vandenyne operacijose. Penktadienį, 1945 m. vasario 23 d. apie 13 val. praėjus penkioms dienoms po jūrų pėstininkų išsilaipinimo Ivo Džimoje, plaukdamas salos link pėstininkų desantiniu laivu, Rozentalis išgirdo, kad virš Suribačio kalno, ugnikalnio pietrytiniame salos pakraštyje, keliama JAV vėliava. Išlipęs į krantą jis iškart suskubo link Suribačio. Pusiaukelėje jis sužinojo, kad vėliava jau pakelta, bet vis tiek nusprendė nufotografuoti jau iškeltą vėliavą. Atsidūręs vietoje Rozentalis pamatė, kad greta keliama mažesnė vėliava ir nusprendė įamžinti šį veiksmą savo fotoaparatu. 1945 m. už šią ikonišką nuotrauką Rozentaliui buvo įteikta Pulicerio premija, o pati nuotrauka padarė didelę įtaką JAV kultūrai. Ji laikyta įtikinamu pergalės simboliu, vaizduota daugelio žurnalų viršeliuose, pašto ženkluose ir kitur.

Rozentalis paliko „AP" 1945 m. pabaigoje ir tapo „Times Wide World Photos" vyriausiuoju fotografu bei vadovu. Vėliau tapo „San Francisco Chronicle" darbuotuju. Rozentalis fotografu dirbo 35 metus. Į pensiją išėjo 1981 m. 1996 m. balandžio 13 d. jūrų pėstininkų korpuso viršininkas generolas Čarlzas K. Krulakas (*Charles C. Krulak*) Rozentaliui suteikė garbės jūrų pėstininko vardą.

Rozentalis mirė sava mirtimi miegodamas Novate, 2006 m. rugpjūčio 20 d. būdamas 94 metų amžiaus.

Atminimo įamžinimas
-------------------

2006 m. rugsėjo 15 d. Jungtinių Valstijų jūrų pėstininkų korpusas Rozentalį apdovanojo medaliu už išskirtinę tarnybą.

2006 m. Holivudo filmas „Mūsų tėvų vėliavos", kurį režisavo Klintas Istvudas, pasakoja vėliavos kėlėjų istoriją ir vaizduoja Rozentalį dalyvaujant įvykių, kurie privedė jį prie ikoniškos vėliavos kėlimo nuotraukos padarymo, sūkuryje. Filme Rozentalį suvaidino aktorius Ned Eisenberg.

Išnašos
-------

1. ↑  
Bernstein, Adam (2006-08-22). „Joe Rosenthal; Shot Flag-Raising at Iwo Jima". *Washington Post*. p. B06. Nuoroda tikrinta 2007-12-19. „Joe Rosenthal, 94, a World War II news photographer whose dramatic picture of servicemen raising the U.S. flag atop Iwo Jima's summit was one of the most reproduced images of the period, died August 20 at Atria Tamalpais Creek assisted living center in Novato, California."
2. ↑  Bernstein, Adam (2006-08-22). „Joe Rosenthal; Shot Flag-Raising at Iwo Jima". *The Washington Post*. Nuoroda tikrinta 2009-10-11. „Joseph J. Rosenthal was born October 9, 1911, to Russian immigrant Jews; he converted to Catholicism as a young man."
3. ↑  Ó'Riain, Seán (2006-09-11). „An Irishman's Diary". *The Irish Times*.
4. 1 2  Leary, Kevin (2006-08-21). „Joe Rosenthal 1911-2006". *San Francisco Chronicle*. Nuoroda tikrinta 2007-09-09. „Retired Chronicle photographer Joe Rosenthal, who won the Pulitzer Prize and international acclaim for his soul-stirring picture of the World War II flag-raising on Iwo Jima, died Sunday in Novato. Rosenthal, 94, retired from The Chronicle in 1981 after a distinguished 35-year career and many professional honors, but the flag-raising picture was his masterpiece for which he will always be remembered."
5. 1 2  Odom, Sgt. Christine C. (2006-09-17). „Marine Corps awards Joe Rosenthal Distinguished Public Service Medal". *Marine Corps News*. United States Marine Corps. Suarchyvuotas originalas 2008-05-18. Nuoroda tikrinta 2009-01-23. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑  Goldstein, Richard (2006-08-22). „Joe Rosenthal, 94, Photographer at Iwo Jima, Dies". *New York Times*. Nuoroda tikrinta 2008-07-10. „Joe Rosenthal, the Associated Press photographer who captured the enduring image of the American fighting man in World War II with his depiction of five Marines and a Navy corpsman raising a huge American flag over the Japanese island of Iwo Jima, died Sunday in Novato, Calif. He was 94."

Papildomam skaitymui
--------------------

* Harris, Mark Edward (June 1994). „Joe Rosenthal: The Road to Glory". *Camera & Darkroom Photography*. **16** (6): 40–49. ISSN 1056-8484. OCLC 22700574.
* Buell, Hal (2006 m. gegužės mėn.). *Uncommon Valor, Common Virtue: Iwo Jima and the Photograph that Captured America*. New York: Berkley Pub. Group. ISBN 0-425-20980-6. OCLC 65978720.

Nuorodos
--------

* Vėliavos kėlimo Ivo Džimoje istorija (anglų k.)
* Joe Rosenthal: 1911–2006 (anglų k.)